23 февраль көнне М-7 трассасында 23 автомобиль бәрелешкән (ФОТО, ВИДЕО)

	23 февраль көнне иртәнге 6.51дә М-7 "Волга" юлының 857 километрында, һава торышы һәм күз күреме начар булу сәбәпле, 10 автомобиль бәрелешкән. Ярты сәгатьтән диярлек шул ук юлның 997 километрында 13 машина бәрелешә.	 Юл хәрәкәтен вакытлыча туктатып торырга мәҗбүр булалар. Иртәнге 10.00 транспорт хәрәкәте тулысынча төзекләндерелә. Бу көндә республиканың федераль автомобиль юлларында 168, региональ юлларда – 324 махсус техника эшләгән, дип хәбәр итә Татарстан республикасының Эчке эшләр министрлыгы матбугат хезмәте.       
	---	
Матбугат.ру

	№ --- | 24.02.2016	


